Javaslat A TANÁCS RENDELETE a 73/2009/EK rendelet szerinti közvetlen kifizetésekre a 2013. naptári év vonatkozásában alkalmazandó kiigazítási mérték rögzítéséről és a 964/2013/EU bizottsági végrehajtási rendelet hatályon kívül helyezéséről /* COM/2013/0712 final - 2013/0339 (NLE) */





INDOKOLÁS 1. A JAVASLAT HÁTTERE Az Európai Unió működéséről szóló szerződés rögzíti az uniós finanszírozás alapvető szabályát, amelynek értelmében az Unió éves költségvetésének összhangban kell lennie a többéves pénzügyi kerettel. A közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról szóló 73/2009/EK tanácsi rendelet[1] ezért pénzügyi fegyelmi mechanizmusról rendelkezik, amely biztosítja, hogy a közös agrárpolitika (KAP) finanszírozására szolgáló összegek megfeleljenek a Tanács által az Európai Unió működéséről szóló szerződés 312. cikkének (2) bekezdésével összhangban elfogadandó rendeletben rögzített, a 2. fejezetből finanszírozandó, piachoz kapcsolódó kiadások és közvetlen kifizetések éves közbenső felső határainak. E mechanizmus értelmében a közvetlen kifizetéseket ki kell igazítani, ha a közvetlen kifizetések és a piachoz kapcsolódó kiadások finanszírozására vonatkozó előrejelzések azt mutatják, hogy – a pénzeszközöknek az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) közötti esetleges átcsoportosítását is figyelembe véve – a pénzügyi keret 2. fejezetébe tartozó összeg meg fogja haladni az éves közbenső felső határt. A 2014. évi költségvetés tervezetének készítésekor a közvetlen kifizetésekre és a piachoz kapcsolódó kiadásokra vonatkozó első költségvetési becslések azt mutatták, hogy a 2. fejezetre vonatkozó közbenső felső határt a 2014. pénzügyi évben valószínűleg túl fogják lépni, az EMGA és az EMVA közötti pénzügyi átcsoportosítások esetén is. Ezért a felső határ betartása érdekében csökkenteni kell a közvetlen kifizetések szintjét. Ennek alapján a Bizottság javaslatot terjesztett elő a közvetlen kifizetésekre a 2013. naptári évben alkalmazandó kiigazítási mérték rögzítéséről[2]; mely javaslatot a 671/2012/EU európai parlamenti és tanácsi rendelettel módosított 73/2009/EK rendelet[3] 11. cikkének (1) bekezdésével összhangban az Európai Parlamentnek és a Tanácsnak 2013. június 30-ig kellett elfogadnia. Azonban 2013. június 30-ig az Európai Parlament és a Tanács nem határozta meg a kiigazítás mértékét. Így a Bizottság a közös agrárpolitika finanszírozásáról szóló 1290/2005/EK tanácsi rendelet[4] 18. cikkének (4) bekezdésével összhangban eljárva meghatározta azt a 964/2013/EU rendelet[5] révén. Az 1290/2005/EK rendelet 18. cikkének (5) bekezdése értelmében a Bizottságnak arra is lehetősége van, hogy a birtokába került új információk alapján javaslatot tegyen a kiigazítás mértékének módosítására. A Tanács a kiigazítási mértéket 2013. december 1-jéig módosíthatja. A 2014. évi költségvetés-tervezethez benyújtott módosítási indítványban szereplő legújabb előrejelzések alapján a piaccal kapcsolatos kiadások és a közvetlen kifizetések kapcsán másfajta pénzügyi fegyelemre lesz szükség. Ezért helyénvaló javasolni a kiigazítás mértékének módosítását. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI Ez a javaslat a 73/2009/EK tanácsi rendelet 11. cikkében és az 1290/2005/EK tanácsi rendelet 18. cikkében előírt szabályokat hajtja végre. Az érdekelt felekkel folytatott előzetes konzultációkra és hatásvizsgálat készítésére nem volt szükség. 3. A JAVASLAT JOGI ELEMEI A javaslat a 964/2013/EU bizottsági végrehajtási rendelet 1. cikkében szereplő, a pénzügyi fegyelmi mechanizmus értelmében a 2013. évben alkalmazandó kiigazítási mértéket módosítja. 4. KÖLTSÉGVETÉSI HATÁSOK A pénzügyi fegyelmi mechanizmus értelmében alkalmazandó kiigazítási mérték kiszámítása a 2014. évi költségvetés-tervezethez benyújtott módosítási indítvány elkészítésének része, ugyanis a 2014. pénzügyi évre vonatkozó, a 2. fejezetből finanszírozott, piachoz kapcsolódó kiadásoknak és közvetlen kifizetéseknek az EMGA és az EMVA közötti pénzügyi átcsoportosításokat követően meg kell felelniük az EMGA-kiadásokra vonatkozó éves közbenső nettó felső határnak. A 2014. évre az EMGA számára megállapított felső határ kiszámítása a 964/2013/EU bizottsági végrehajtási rendeletben is alkalmazott elvek alapján történt. A 2014. évi költségvetés-tervezethez benyújtott 2. számú módosítási indítvány tartalmazza a mezőgazdasági ágazatot érintő válságokra képzett tartalék összegét is, ami 424,5 millió EUR. A módosítási indítvány szerint a piachoz kapcsolódó kiadásokra és közvetlen kifizetésekre vonatkozó előirányzatot le kell faragni, vagyis a mezőgazdasági termelők számára a 2013. naptári évre nyújtható közvetlen kifizetések összegét a költségvetés-tervezetben szereplő 1 471,4 millió euróhoz képest 902,9 millió euróval csökkenteni kell. A felső határ tiszteletben tartásához szükséges kiigazítás mértéke 2,453658%. Ez ugyanazzal a módszerrel került kiszámításra, mint amit a 964/2013/EU bizottsági végrehajtási rendelet alkalmazott. A kiigazítási mérték alkalmazása következtében csökkeni fog a 2013. naptári évre (a 2014. pénzügyi évre) vonatkozóan a mezőgazdasági termelők által benyújtott kérelmek alapján nyújtandó közvetlen kifizetésekre vonatkozó költségvetési tétel összege. 2013/0339 (NLE) Javaslat A TANÁCS RENDELETE a 73/2009/EK rendelet szerinti közvetlen kifizetésekre a 2013. naptári év vonatkozásában alkalmazandó kiigazítási mérték rögzítéséről és a 964/2013/EU bizottsági végrehajtási rendelet hatályon kívül helyezéséről AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre[6] és különösen annak 18. cikke (4) és (5) bekezdésére, tekintettel az Európai Bizottság javaslatára, mivel: (1) A Bizottság 2013. március 25-én a 73/2009/EK rendeletben meghatározott közvetlen kifizetésekre a 2013. naptári év vonatkozásában alkalmazandó kiigazítási mérték rögzítéséről szóló európai parlamenti és tanácsi rendeletre irányuló javaslatot fogadott el.[7] Az Európai Parlament és a Tanács a szóban forgó kiigazítás mértékét nem határozta meg június 30-ig a 73/2009/EK rendelet[8] 11. cikke (2) bekezdésének megfelelően. Ezért az 1290/2005/EK tanácsi rendelet 18. cikkének (4) bekezdésével összhangban a Bizottság meghatározta azt a 964/2013/EU bizottsági végrehajtási rendelet[9] révén. (2) A 2014. évi költségvetés-tervezethez benyújtott 2. számú módosítási indítványban szereplő legújabb előrejelzések alapján a piaccal kapcsolatos kiadások és a közvetlen kifizetések összegére vonatkozó, a 2014. évi költségvetés-tervezet készítésekor alkalmazott pénzügyi kiigazítás mértékét módosítani szükséges. A 2014. évi költségvetés-tervezethez benyújtott 2. számú módosítási indítvány 902,9 millió EUR pénzügyi kiigazítással számolt, amely tartalmazza a mezőgazdasági ágazatot érintő válságokra képzett tartalék összegét is. A közvetlen kifizetések vonatkozásában a 964/2013/EU végrehajtási rendeletben meghatározott kiigazítási mértéket ezért az 1290/2005/EK rendelet 18. cikkének (5) bekezdésével összhangban módosítani kell. (3) Általános szabályként az egy adott (N.) naptári évre közvetlen kifizetés iránti kérelmet benyújtó mezőgazdasági termelők részére az N+1. pénzügyi éven belüli kifizetési időszakban kell folyósítani a kifizetést. A tagállamoknak azonban – bizonyos korlátokon belül – lehetőségük van arra, hogy a termelők részére a szóban forgó időszak lejárta után késedelmesen teljesítsék a kifizetéseket. Előfordulhat, hogy a késedelmes kifizetések teljesítése egy későbbi pénzügyi évben történik. Ha egy adott naptári évben pénzügyi fegyelmet kell alkalmazni, a megfelelő kiigazítási mérték csak azokra a kifizetésekre alkalmazandó, amelyekre vonatkozóan abban a naptári évben nyújtották be a támogatási kérelmet, amelyben a pénzügyi fegyelmet alkalmazni kell. Ezért a mezőgazdasági termelők közötti egyenlő bánásmód biztosítása érdekében indokolt úgy rendelkezni, hogy a kiigazítási mérték csak azokra a kifizetésekre alkalmazandó, amelyekre vonatkozóan a támogatási kérelmet abban a naptári évben nyújtották be, amelyben a pénzügyi fegyelmet alkalmazni kell, függetlenül attól, hogy a kifizetést a termelők részére mikor folyósítják. (4) A KAP-reformmal kapcsolatos 2013. június 26-i politikai megállapodás keretében az a döntés született, hogy pénzügyi fegyelem a közvetlen kifizetések 2000 EUR-t meghaladó részére alkalmazható. Ezenkívül a pénzügyi év végén felhasználatlan előirányzatok (ha vannak) a következő évben kifizetésre kerülnek a pénzügyi fegyelemmel érintett mezőgazdasági termelők részére. A következetesség érdekében indokolt évről évre ugyanazt a küszöbértéket meghatározni. A pénzügyi fegyelmet a 2013. naptári évre vonatkozóan is az említett megállapodás értelmében a jövőre vonatkozó rendelkezéseknek megfelelően kell alkalmazni. Ezért indokolt úgy rendelkezni, hogy a kiigazítási mértéket csak a 2000 EUR-t meghaladó összegekre kell alkalmazni. (5) A 73/2009/EK rendelet 11. cikkének (3) bekezdése úgy rendelkezik, hogy a 121. cikkben előírt növekedési ütemezés keretében a rendelet 2. cikkének g) pontja szerinti új tagállamokban odaítélt közvetlen kifizetésekre a pénzügyi fegyelmet nem kell alkalmazni mindaddig, amíg a közvetlen kifizetéseknek az új tagállamban alkalmazandó szintje el nem éri az adott időpontban az ilyen kifizetésekre a többi tagállamban alkalmazandó szintet. Mivel Bulgária és Románia esetében a közvetlen kifizetésekre vonatkozóan a 2013. naptári évben még alkalmazni kell a növekedési ütemezést, az e rendeletben meghatározandó kiigazítási mértéket e tagállamok mezőgazdasági termelői tekintetében nem kell alkalmazni. (6) A 73/2009/EK rendelet Horvátország csatlakozási okmányára tekintettel kiigazításra került. Mivel a 2013-as naptári évben Horvátország esetében is alkalmazni kell a kifizetésekre vonatkozóan a 73/2009/EK rendelet 121. cikkében meghatározott növekedési ütemezést, az e rendeletben meghatározandó kiigazítási mértéket a horvátországi mezőgazdasági termelők tekintetében sem kell alkalmazni. (7) Annak érdekében, hogy a kiigazítási mérték alkalmazandó legyen a 73/2009/EK rendeletben a kifizetések mezőgazdasági termelők részére való teljesítésének megkezdésére előírt időponttól, ezt a rendeletet 2013. december 1-jétől kell alkalmazni. (8) A mezőgazdasági termelők 2013. naptári évre vonatkozó közvetlen kifizetés iránti kérelmei alapján nyújtandó kifizetések összegét az új kiigazítási mérték figyelembevételével kell megállapítani. Az egyértelműség érdekében a 964/2013/EU végrehajtási rendeletet hatályon kívül kell helyezni, ELFOGADTA EZT A RENDELETET: 1. cikk 1. A mezőgazdasági termelőket a 2013. naptári évre vonatkozóan benyújtott kérelmeik alapján megillető, a 73/2009/EK rendelet 2. cikkének d) pontja szerinti közvetlen kifizetések összegének 2000 EUR-t meghaladó részére 2,453658 %-os csökkentést kell alkalmazni. 2. Az (1) bekezdésben meghatározott csökkentés Bulgária, Románia és Horvátország területén nem alkalmazandó. 2. cikk A 964/2013/EU végrehajtási rendelet[10] hatályát veszti. 3. cikk Ez a rendelet az Európai Unió Hivatalos Lapjában való kihirdetését követő [hetedik] napon lép hatályba. Ez a rendelet 2013. december 1-jétől alkalmazandó. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök PÉNZÜGYI KIMUTATÁS || FS/13/ 6.15.2013.1 || DÁTUM: 2013.9.26. 1. || KÖLTSÉGVETÉSI TÉTEL: A kiigazítás (korábbi moduláció) és pénzügyi fegyelem alkalmazása utáni előrejelzések költségvetési tételenként a következők: 05 03 01 01 (Egységes támogatási rendszer (SPS)) 05 03 01 02 (Egységes területalapú kifizetési rendszer (SAPS)) 05 03 01 03 (Elkülönített cukortámogatás) 05 03 01 04 (Elkülönített gyümölcs- és zöldségtámogatás) 05 03 01 05 (Egyedi támogatás (68. cikk) – Termeléshez nem kötődő közvetlen támogatások) 05 03 01 06 (A bogyós gyümölcsökre vonatkozó elkülönített támogatás) 05 03 02 06 (Fejőstehénre vonatkozó támogatások) 05 03 02 07 (Fejőstehénre vonatkozó kiegészítő támogatás) 05 03 02 13 (Juh- és kecskehúsra vonatkozó támogatás) 05 03 02 14 (A juh- és kecskehúsra vonatkozó kiegészítő támogatás) 05 03 02 28 (Selyemhernyóra vonatkozó támogatás) 05 03 02 39 (A cukorrépa- és cukornádtermelőkre vonatkozó pótlólagos összeg) 05 03 02 40 (Gyapotra nyújtott területalapú támogatás) 05 03 02 44 (Egyedi támogatás (68. cikk) – Termeléshez kötődő közvetlen támogatások) 05 03 02 50 (POSEI – Európai uniós támogatási programok) 05 03 02 52 (POSEI – Égei-szigetek) 05 03 10 A mezőgazdasági ágazatot érintő válságokra képzett tartalék || ELŐIRÁNYZATOK: millió euróban 30 083 7 382 277 12 487 11 902 49 23 7 0,5 21 239 1089 407 18 424,5 2. || CÍM: Tanácsi rendelet tervezete a 73/2009/EK rendeletben meghatározott közvetlen kifizetésekre a 2013. naptári év vonatkozásában alkalmazandó kiigazítási mérték rögzítéséről szóló 964/2013/EU bizottsági végrehajtási rendelet módosításáról 3. || JOGALAP: A közös agrárpolitika finanszírozásáról szóló, 2005. június 21-i 1290/2005/EK tanácsi rendelet 18. cikkének (4) és (5) bekezdése. 4. || CÉLKITŰZÉSEK: A mezőgazdasági termelőket a 2013. naptári évre vonatkozóan benyújtott kérelmek alapján megillető közvetlen kifizetések összegére a pénzügyi fegyelem értelmében alkalmazandó kiigazítási mérték módosítása a legújabb információk alapján. 5. || PÉNZÜGYI HATÁSOK || 12 HÓNAPOS IDŐSZAK (millió EUR) || FOLYÓ PÉNZÜGYI ÉV 2013 (millió EUR) || KÖVETKEZŐ PÉNZÜGYI ÉV 2014 (millió EUR) 5,0. || KIADÁSOK - AZ EU-KÖLTSÉGVETÉS TERHÉRE (VISSZATÉRÍTÉSEK/BEAVATKOZÁSOK) - A NEMZETI HATÓSÁGOK TERHÉRE - EGYÉB || -902,9 + 424,5 || n.a. || -902,9 + 424,5 5,1 || BEVÉTELEK - AZ EU SAJÁT FORRÁSAI (LEFÖLÖZÉSEK/VÁMOK) - NEMZETI SZINTŰ BEVÉTELEK || || || || || 2015 || 2016 || 2017 || 2018 5.0.1 || BECSÜLT KIADÁSOK || || || || 5.1.1 || BECSÜLT BEVÉTELEK || || || || 5.2 || SZÁMÍTÁS MÓDJA: Lásd a megjegyzéseket. 6.0 || FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL? || n.a. 6.1 || FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL? || n.a. 6.2 || SZÜKSÉG LESZ-E PÓTKÖLTSÉGVETÉSRE? || NEM. 6.3 || SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE? || NEM. ÉSZREVÉTELEK: A pénzügyi fegyelmi mechanizmus értelmében alkalmazandó módosított kiigazítási mérték kiszámítása a 2014. évi költségvetés-tervezethez benyújtott módosítási indítvány elkészítésének része, ugyanis a 2. fejezetből finanszírozott, piachoz kapcsolódó kiadásoknak és közvetlen kifizetéseknek az EMGA és az EMVA közötti pénzügyi átcsoportosításokat követően meg kell feleljniül az EMGA-kiadásokra vonatkozó éves közbenső nettó felső határnak. A 2014. évre az EMGA számára megállapított felső határ kiszámítása a 964/2013/EU bizottsági végrehajtási rendeletben is alkalmazott elvek alapján történt. A módosítási indítvány szerint a piachoz kapcsolódó kiadásokra és közvetlen kifizetésekre vonatkozó előirányzatot le kell faragni, vagyis a mezőgazdasági termelők számára a 2013. naptári évre nyújtható közvetlen kifizetések összegét a költségvetés-tervezetben szereplő 1 471,4 millió euróhoz képest 902,9 millió euróval csökkenteni kell. Ez az összeg tartalmazza a mezőgazdasági ágazatot érintő válságokra képzett tartalékot is (424,5 millió EUR). A felső határ tiszteletben tartásához szükséges kiigazítás mértéke 2,453658%. Kiszámítása a 964/2013/EU bizottsági végrehajtási rendeletben is alkalmazott módszerrel történt, vagyis csak a 2000 EUR feletti összegekre és a Bulgárián, Románián és Horvátországon kívüli tagállamokban alkalmazandó, ezek az államok ugyanis 2013-ban még a fokozatos bevezetési szakaszban vannak. A pénzügyi fegyelem alkalmazásának becsült hatásai költségvetési tételenként a következők (millió EUR-ban): 05 03 01 01 (Egységes támogatási rendszer (SPS)) || 717,1 05 03 01 02 (Egységes területalapú kifizetési rendszer (SAPS)) || 103,2 05 03 01 03 (Elkülönített cukortámogatás) || 5,8 05 03 01 04 (Elkülönített gyümölcs- és zöldségtámogatás) || 0,2 05 03 01 05 (Egyedi támogatás (68. cikk) – Termeléshez nem kötődő közvetlen támogatások) || 11,5 05 03 01 06 (A bogyós gyümölcsökre vonatkozó elkülönített támogatás) || 0,2 05 03 02 06 (Fejőstehénre vonatkozó támogatások) || 22,2 05 03 02 07 (Fejőstehénre vonatkozó kiegészítő támogatás) || 1,3 05 03 02 13 (Juh- és kecskehúsra vonatkozó támogatás) || 0,3 05 03 02 14 (A juh- és kecskehúsra vonatkozó kiegészítő támogatás) || 0,1 05 03 02 28 (Selyemhernyóra vonatkozó támogatás) || 0,0 05 03 02 39 (A cukorrépa- és cukornádtermelőkre vonatkozó pótlólagos összeg) || 0,6 05 03 02 40 (Gyapotra nyújtott területalapú támogatás) || 6,2 05 03 02 44 (Egyedi támogatás (68. cikk) – Termeléshez kötődő közvetlen támogatások) || 25,2 05 03 02 50 (POSEI – Európai uniós támogatási programok) || 8,7 05 03 02 52 (POSEI – Égei-szigetek) || 0,3 || A rendeletnek olyan értelemben vannak költségvetési hatásai, hogy a közvetlen kifizetésekre vonatkozó költségvetési előirányzatokra vonatkozó eredeti (a pénzügyi fegyelem alkalmazása nélkül készített) becslések az e javaslatban szereplő módosított kiigazítási mérték alkalmazása nyomán a fentebb látható összegekkel csökkennek. Így a 2014. évi költségvetés-tervezetben a 05 03 fejezetre (Közvetlen támogatások) kért, az e pénzügyi kimutatás 1. pontja szerinti, a pénzügyi fegyelem alkalmazása által érintett előirányzatok biztosítják az EMGA tekintetében rögzített nettó felső határ betartását és a válságokra képzett tartalék létrehozását a 2014. pénzügyi évben. [1] HL L 30., 2009.1.31., 16. o. [2] COM(2013) 159 végleges. [3] HL L 204., 2012.7.31., 11. o. [4] 964/2013/EU bizottsági végrehajtási rendelet a 73/2009/EK tanácsi rendeletben meghatározott közvetlen kifizetésekre a 2013-as naptári év vonatkozásában alkalmazandó kiigazítási mérték rögzítéséről (HL 268., 2013.10.10., 5. o.). [5] HL L 277., 2005.10.21., 1. o. [6] HL L 209., 2005.8.11., 1. o. [7] COM(2013) 159 végleges. [8] A Tanács 2009. január 19-i 73/2009/EK rendelete a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról (HL L 30., 2009.1.31., 16. o.) [9] 964/2013/EU bizottsági végrehajtási rendelet a 73/2009/EK tanácsi rendeletben meghatározott közvetlen kifizetésekre a 2013-as naptári év vonatkozásában alkalmazandó kiigazítási mérték rögzítéséről (HL 268., 2013.10.10., 5. o.). [10] 964/2013/EU bizottsági végrehajtási rendelet a 73/2009/EK tanácsi rendeletben meghatározott közvetlen kifizetésekre a 2013-as naptári év vonatkozásában alkalmazandó kiigazítási mérték rögzítéséről (HL 268., 2013.10.10., 5. o.).